ຄະນະລັດຖະບານ ຊຸດໃໝ່ ຂອງຍີ່ປຸ່ນ ລວມມີ ຜູ້ຍິງ​ 5 ທ່ານ (ສະ​ໄລ​ດ໌/ວີດີໂອ)
ນາຍົກລັດຖະມົນຕີ Abe ​​ກ່າວ​ວ່າ ທ່ານຕ້ອງການ​ໃຫ້​ຜູ້ຍິງ ​ປະກອບເປັນ 30 ເປີເຊັນ ຂອງຜູ້ນຳທາງການ​ເມືອງ​ ແລະທຸລະກິດ ຂອງ​ຍີ່ປຸ່ນ ​ພາຍ​ໃນ​ປີ 2020.
ຜູ້ຍິງຈຳນວນ 5 ຄົນ ໄດ້ຖືກແຕ່ງຕັ້ງໃຫ້ເຂົ້າຮັບໜ້າທີ່ໃນຄະນະ ລັດຖະບານຊຸດໃໝ່ຂອງຍີ່ປຸ່ນ ຊຶ່ງໄດ້ເນັ້ນໃຫ້ເຫັນ ເຖິງຄວາມ ໝັ້ນໝາຍຂອງນາຍົກລັດຖະມົນຕີ Shinzo Abe ທີ່ຈະໃຫ້ ບັນດາຜູ້ຍິງມີບົດ ບາດຫຼາຍຂຶ້ນ ໃນການຊ່ວຍຟື້ນຟູເສດຖະ ກິດຂອງປະເທດ ຄະນະລັດຖະມົນຕີໃໝ່ຈຳນວນ 18 ຄົນນີ້ ແມ່ນມີບັນດາ ສະມາຊິກຜູ້ຍິງເພີ້ມຂຶ້ນຫຼາຍກວ່າຄະນະລັດຖະບານຊຸດໃດໆ ຂອງຍີ່ປຸ່ນ ນັບແຕ່ປີ 2001 ເປັນຕົ້ນມາ ແລະມີຫຼາຍກວ່າຄະນະ ລັດຖະບານຊຸດແລ້ວ ທີ່ມີລັດຖະມົນຕີຍິງ ພຽງ 2 ຄົນເທົ່ານັ້ນ ນາຍົກລັດຖະມົນຕີ Abe ໄດ້ກ່າວວ່າ ທ່ານຕ້ອງການໃຫ້ບັນດາຜູ້ຍິງ ປະກອບເປັນ 30 ເປີເຊັນ ຂອງຜູ້ນຳທາງການເມືອງ ແລະ ທຸລະກິດ ຂອງຍີ່ປຸ່ນ ພາຍໃນປີ 2020 ເພື່ອຈະ ຊ່ວຍແກ້ໄຂບັນຫາ ການຂາດແຄນພະນັກງານຂອງຍີ່ປຸ່ນ ທີ່ພວມຮ້າຍແຮງຂຶ້ນນຳນັບມື້ ກ່ອນຈະມີການປະກາດກ່ຽວກັບການເຄື່ອນໄຫວດັ່ງກ່າວ ໃນວັນພຸດມື້ນີ້ ຫົວໜ້າກອງເລຂາ ປະຈຳຄະນະລັດຖະບານ ທ່ານ Yoshihide Suga ໄດ້ກ່າວວ່າ ການທີ່ມອບອຳນາດ ໃຫ້ແກ່ບັນດາຜູ້ຍິງນັ້ນ ຈະເປັນນຶ່ງໃນ ການຕັ້ງ ຂອງລັດຖະບານທ່ານ Abe ທ່ານ Abe ຍັງຄົງຮັກສາໄວ້ ລັດຖະມົນຕີທີ່ສຳຄັນໆຈຳນວນນຶ່ງ ໃນນະຄະລັດຖະບານ ລວມທັງລັດຖະມົນຕີການເງິນ ທ່ານ Taro Aso ລັດຖະມົນຕີການຕ່າງປະເທດ ທ່ານ Fumio Kishida ແລະຫົວໜ້າ ກອງເລຂາປະຈຳຄະນະລັດຖະບານທ່ານ Yoshihide Suga ນີ້ເປັນການສັບຊ້ອນຄະນະລັດຖະບານຄັ້ງທຳອິດ ຂອງທ່ານ Abe ຜູ້ທີ່ຄະແນນນິຍົມ ໄດ້ຕົກລົງມາຢູ່ປະມານ 50 ສ່ວນຮ້ອຍຈາກ 60 ສ່ວນ ຮ້ອຍ ນັບຕັ້ງແຕ່ທ່ານໄດ້ເຂົ້າຮັບຕຳແໜ່ງ ໃນທ້າຍປີ 2012